เปิดตัวนิตยสาร Hello ในปากีสถาน วางแผง เม.ย.นี้
นิตยสาร Hello เลือก Nargis Fakhri ดารา-นางแบบลูกครึ่งอเมริกัน-ปากีสถาน ที่แสดงเป็นนางเอกใน Rockstar ภาพยนตร์บอลลีวูด มาเป็นสกู๊ปพิเศษเปิดปฐมฤกษ์ของนิตยสาร Hello ฉบับปากีสถาน หลังจากเหตุผลทางธุรกิจและธรรมเนียมที่เคร่งครัดของสังคมมุสลิม ทำให้ทีมงานชาวปากีสถานต้องโน้มน้าวทางนิตยสารต้นสังกัด 2 ปีกว่าจะยอมอนุมัติให้เปิดฉบับท้องถิ่นด้านZahraa Saifullah หญิงผู้บริหารของนิตยสาร เปิดเผยว่าทุกวันนี้ภาพของปากีสถานมีแต่ในแง่ลบ ซึ่ง Hello ต้องการนำเสนอภาพแง่ดีของประเทศนี้บ้าง ขณะที่ Wajahat Khan บรรณาธิการที่ปรึกษา กล่าวว่าแม้สภาพสังคมมุสลิมจะไม่อำนวยนัก แต่พยายามทำให้โลกรู้ว่าปากีสถานมีด้านที่มีความสุขทั้งนี้ นิตยสาร Hello เปิดตัวในประเทศสเปนเมื่อปี 1988 เป็นนิตยสารรายงานข่าวซุบซิบคนดังที่ใหญ่ที่สุดเล่มหนึ่ง ด้วยเอกลักษณ์เนื้อหาเจาะลึก อาทิ เรื่องของราชวงศ์อังกฤษ หรือการจ่าย 14 ล้านดอลลาร์สหรัฐ เพื่อให้ได้ภาพแฝดแรกเกิดของแองเจลีน่าโจลี่ และแบรดพิตต์ ซึ่งในปัจจุบันมีฉบับท้องถิ่นอยู่ใน 150 ประเทศ โดย นิตยสาร Hello ฉบับแรกของปากีสถานมีกำหนดวางแผงในเดือนเมษายน โดยมีเนื้อหาติดตามความเคลื่อนไหวของคนดังในและต่างประเทศ และเรื่องราวในวงการแฟชั่นของปากีสถาน ซึ่งช่วงนี้วงการบันเทิงปากีสถาน กำลังคึกคัก หลัง Sharmeen Obaid-Chinoy พาเรื่อง Saving Face ไปคว้ารางวัลออสการ์สาขาภาพยนตร์สารคดีสั้น แม้ตลาดสิ่งพิมพ์ภาษาอังกฤษในปากีสถานส่วนใหญ่ยังเป็นตลาดเล็กและขายได้ไม่เกิน 3000 เล่มต่อฉบับ แต่ Hello มองว่าชื่อของนิตยสาร น่าจะสามารถขายได้ในตะวันออกกลางและอังกฤษ
 นิตยสารบันเทิง Hello เปิดตัววางแผงขายฉบับแรกในปากีสถาน เดือนเมษายนนี้ โดยมีเนื้อหาติดตามความเคลื่อนไหวของคนดังในและต่างประเทศ และเรื่องราวในวงการแฟชั่นของปากีสถาน
Hello,นิตยสารบันเทิง,ปากีสถาน,เมษายน,แฟชั่นเด็ก